ประจำเดือนหมดมา2อาทิตย์แล้วค่ะ แต่ยังมีเลือดออกกระปริบกระปรอยเหมือนวันหลังๆ มีอาการปวดท้องน้อยด้านขวาบ้าง ตอนมีประจำเดือนช่วงนั้นป่วยเป็นหลอดลมอักเสบอยู่ด้วย เป็นอะไรไหมคะ
สวัสดีค่ะ อาการเลือดออกกระปริดกระปรอยทางช่องคลอดเกิน 7 วัน อาจไม่ใช่เลือดประจำเดือน แต่มีสาเหตุจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-อวัยวะภายในอุ้งเชิงกรานอักเสบ-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์